Pontinski otoci

Pontinski otoci (talijanski: Isole Ponziane ili Isole Pontine) je mali arhipelag u Tirenskom moru na zapadu Centralne Italije, koji se sastoji od šest vulkanskih otoka i brojnih hridi. Geografija Pontinski otoci leže u Latinskoj provinciji u Laziju, udaljeni od 28 do 45 km od obala Apeninskog poluotoka. U arhipelagu je najveći otok Ponza, po kojem se zove cijeli arhipelag, koji se dijeli u dvije grupe: veću sjeverozapadnu u kojoj su otoci Ponza, Palmarola, Zannone i Gavi, te manju jugoistočnu u kojoj su samo dva otoka, Ventotene i Santo Stefano. Udaljenost između te dvije grupe iznosi oko 39 km, a na sredini leži hrid Scoglio della Botte. Palmarola je od Ponze udaljena oko 7,3 km i 6 km od Zannonea, dok nenaseljeni Gavi leži u produžetku Ponze. S druge strane, Santo Stefano je udaljen od Ventotenea oko 1,6 km. Ukupna površina svih otoka arhipelaga iznosi 10,8 km², od toga sama Ponza (zajedno sa Gavijem) ima 7,3 km², Ventotene 1,3 km² i Palmarola 1 km². Svi Pontinski otoci (zajedno sa svojim podmorskim bazama) su ostatci davno ugaslih vulkana. Stanovništvo U cijelom arhipelagu živi 4052 stanovnika, od toga u sjeverozapadnoj skupini koja administrativno podpada pod općinu Ponza živi 3311 stanovnika, a u jugoistočnoj skupini koja administrativno podpada pod općinu Ventotene 741 stanovnika. Ekonomija i transport Svi otoci osim Zannonea (uglavnom obrastao makijom) su intenzivno obrađeni. Najviše se uzgaja vinova loza i povrće, a ima dosta samoniklih smokava. Pontinski otoci povezani su s kopnom brodske linije iz Napulja i Gaete. Reference Vanjske veze PONZIANE, Isole na portalu Treccani (it)